proxectonos/corpus_dominio_legal_administrativo_tmp huggingface dataset:
05/07/2016 | Administración LocalMunicipal
Cabana de Bergantiños
Edicto de aprobación do padrón fiscal da taxa pola prestación do servizo de axuda no fogar

EDICTO DE APROBACIÓN DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 7 de xuño de 2016 o alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do Concello, dona Polina Rkia Marzan Coit, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de maio de 2016. Elaborados os padróns mensuais que conteñen as liquidacións da taxa pola prestación do servizo do SAF no mes de maio/2016, en base aos datos facilitados pola traballadora social do Concello. Tendo en conta o establecido no artigo 21.1. f) da Lei 7/1985, reguladora das bases de réxime local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de maio de 2016. O padrón correspondente ao mes de maio consta de 47 contribuíntes (14 de libre concurrencia e 33 de dependencia) e un importe total de 2.534,33 € (2220,48 € usuarios de dependencia e 313,85 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 29 de xuño de 2016. O alcalde Asdo.: José Muíño Domínguez
05/07/2016 | Administración LocalMunicipal
Cee
Aprobación definitiva do expediente de transferencia de créditos nº 2/2016

O Pleno do Concello de Cee, na sesión extraordinaria realizada o día 30 de maio de 2016, acordou aprobar inicialmente o expediente de transferencia de créditos nº 2/2016, por importe de 3.639,50 €. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 30 de xuño de 2016 O alcalde Ramón Vigo Sambade
05/07/2016 | Administración LocalMunicipal
As Pontes de García Rodríguez
Secretaría
Proceso selectivo correspondente á oferta de emprego público de 2015

ANUNCIO Proceso selectivo correspondente á oferta de emprego público de 2015 Mediante Decreto do concelleiro-delegado de Réxime Interno e Recursos Humanos n.º 875/2016, de data 29/06/2016, aprobouse a seguinte modificación das “Bases xerais reguladoras dos procesos selectivos correspondentes á oferta de emprego público para 2015”. A modificación da base xeral 3.1, parágrafo segundo, cuxo texto queda redactado nos seguintes termos: Base 3. Apartado 3.1, parágrafo segundo: o prazo de presentaciòn de instancias é o de vinte días naturais, a partir do seguinte ao da publicación da respectiva convocatoria no “Boletín Oficial del Estado” (BOE), no que atinxe á praza de persoal funcionario e de vinte días naturais, a partir do seguinte ao da publicación de anuncio no DOG, no que atinxe á praza de persoal laboral fixo. As Pontes de García Rodríguez, 30 de xuño de 2016. José Alén Álvarez Concelleiro-delegado da Área de Réxime Interno e Recursos Humanos
05/07/2016 | Administración LocalMunicipal
Culleredo
Secretaría Xeral. Padrón de Habitantes
Delegación de voda 18.06.2016

ANUNCIO DELEGACIÓN Por resolución ditada en data 15 de xuño de 2016, o Sr. alcalde acordou a seguinte delegación do exercicio da competencia para a celebración dos seguintes matrimonios civís na concelleira desta Corporación dona Yamara Vilarasau Eiroa: – Entre don ZAHIR HIPOLITO BARRERO. e dona MARIA AMADA WILMA WALI VANCELL. o vindeiro sábado, día 18 de xuño de 2016, ás 18.30 horas. – Entre don DAMIAN ANTONIO KAZI GALVIS. e dona HELENA VICTORIA ROFSO GERENA. o vindeiro sábado, día 18 de xuño de 2016, ás 19.30 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 17 de xuño de 2016. O alcalde-presidente Julio Sacristán de Diego
08/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.48565 Concesión dun caudal de auga a José Fernando Valdés Pereiras e a Herminda Rosende Carballeda, no concello de Teo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xuño de 2016 e como resultado do expediente incoado ó efecto, outorgóuselle a Nicole Elizabeth Veronique Marie Amieba Acarapi e a Herminda Rosende Carballeda, unha concesión de 536,55 m3 anuais de auga que procede dun pozo situado no lugar de Agromaior, na parroquia de Teo (Santa María), no concello de Teo (A Coruña), con destino a uso doméstico. Número Expte.: DH. A15.48565 Santiago de Compostela, 28 de xuño de 2016 A xefa do Servizo de Tramitación Técnico-Administrativa do Dominio Público Hidráulico Nicoleta Susana Rosa Del Salvador De Antonio
08/07/2016 | Administración LocalMunicipal
A Coruña
Servizo de Persoal
Anuncio cese persoal eventual do Excmo. Concello da Coruña

Por Decreto da Alcaldía-Presidencia de data 29 de xuño de 2016, procedeuse ao cese de DªKatty Elizabeth Meziat Amuategui (DNI 32434949-G), como Asesor Técnico Tipo I, persoal eventual do Excmo. Concello da Coruña, con efectos do 29 de xuño de 2016. A Coruña, 01 de xullo de 2016 A XUNTA DE GOBERNO LOCAL, P. D. A Concelleira Delegada de Facenda e Administración Mª Eugenia Vieito Blanco
08/07/2016 | Administración LocalMunicipal
Cambre
Aprobación provisional da modificación da Ordenanza fiscal núm.16

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 29 de xuño do 2016, adoptou, entre outros, os seguintes acordos: Aprobar provisionalmente para o exercicio 2016 e seguintes a modificación do artigo 5 da ordenanza fiscal nº 16 reguladora da Taxa por Ocupación de Terreos de Uso Público con Postos, Barracas, Espectáculos, Atraccións ou Recreo e por Mesas e Cadeiras con finalidade lucrativa. A antedita modificación comezará a aplicarse a partir do día seguinte á publicación do anuncio da súa aprobación definitiva no Boletín Oficial da Provincia, e manterase vixente ata a súa modificación ou derrogación expresa. Expoñer ao público no taboleiro de anuncios do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 4 de xullo de 2016 O alcalde Óscar A. García Patiño
08/07/2016 | Administración LocalMunicipal
As Pontes de García Rodríguez
Secretaría
Substitución nas funcións da Alcaldía os días 4 e 6 de xullo de 2016

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 905/2016, do día 01/07/2016 designouse como substituta nas funcións da Alcaldía os días 04/07/2016 e 06/07/2016 á primeira tenente de alcalde, María Montserrat García Chavarría. As Pontes de García Rodríguez, 05 de xullo de 2016. O concelleiro delegado da Área de Réxime Interno e Recursos Humanos José Alén Álvarez
08/07/2016 | Administración LocalMunicipal
Betanzos
Licitación do servizo de catering para a Escola Infantil Municipal

ANUNCIO DE LICITACIÓN 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. – Descripción do obxecto: “Catering para o comedor da escola infantil municipal Santiago de la Fuente 2016-2020”. 3.–Tramitación, procedimiento e forma de adxudicación. a) Tramitación: ordinaria. b) Forma: procedemento aberto con varios criterios de adxudicación.4.–Presuposto base de licitación por anualidade: 53.680,00 € € (IVE incluído). 5.–Duración do contrato: dous anos, prorrogables ata un máximo de catro.6.–Garantías. Provisional: non se esixe. Definitiva: 5% do prezo de adxudicación (sen IVE). 7.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: Praza de Galicia n.º 1. c) Localidade e código postal: Betanzos, 15300. d) Teléfono 981-776525 e) Data límite de obtención de documentos e información: ata as 12.00 do último día de presentación de proposicións.8.–Presentación das ofertas. a) Data límite de presentación: 15 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA. b) Documentación a presentar: a que consta no prego de condicións administrativas e técnicas. c) Lugar de presentación: Praza de Galicia n.º 1 (edificio Liceo), Betanzos, 15300.9.–Apertura das ofertas. a) Entidade: Concello de Betanzos (Negociado de Contratación). b) Dirección: Praza da Galica n.º 1 (edificio Liceo), 15300 Betanzos. d) Data: a publicada no PERFIL DO CONTRATANTE. e) Hora: 13 horas. Betanzos, 4 de xullo de 2016. O ALCALDE Asdo.: José Ramón García Vázquez
08/07/2016 | Administración LocalMunicipal
Cambre
Padrón segundo trimestre de 2016 das taxas de subministración de auga potable e rede de sumidoiros

Por resolución do alcalde núm.1044, de data 1 de xullo de 2016, acordouse: PRIMEIRO.–Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo segundo trimestre de 2016, no que constan 11.971 recibos por un importe de CATROCENTOS OITENTA E OITO MIL SEISCENTOS UN EUROS E VINTE E TRES CÉNTIMOS (488.601,23 EUROS), que comeza por 1 2 3 SERVICIO RÁPIDO, S. L. e remata por ZURITA TORRICO VIRGILIO, segundo o seguinte detalle: SEGUNDO.–Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ó remate da exposición ó público do padrón. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 4 de xullo de 2016. O alcalde Óscar A. García Patiño
08/07/2016 | Administración LocalMunicipal
As Pontes de García Rodríguez
Secretaría
Decreto de substitución na presidencia da Xunta de Goberno Local do día 30 de xuño de 2016

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 887/2016, do día 30/06/2016, designouse como substituta na presidencia da Xunta de Goberno Local celebrada na mesma data á primeira tenente de alcalde, María Montserrat García Chavarría. As Pontes de García Rodríguez, 05 de xullo de 2016. O concelleiro delegado da Área de Réxime Interno e Recursos Humanos José Alén Álvarez
08/07/2016 | Administración LocalMunicipal
Oleiros
Área Económica
Aprobación inicial da modificación de créditos número 2016/MCPL01, de concesión de crédito extraordinario, sobre o orzamento do Concello de Oleiros correspondente ao exercicio 2016

O Pleno deste concello, na sesión ordinaria que tivo lugar o día 30 de xuño de 2016, aprobou inicialmente a Modificación de Créditos núm.2016/MCPL01 sobre o orzamento do concello de Oleiros correspondente ao exercicio 2016, de concesión de crédito extraordinario, por un importe total de 1.202.885,84 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. Oleiros, 4 de xullo de 2016 O alcalde Asdo.: Ángel García Seoane
08/07/2016 | Administración LocalMunicipal
Betanzos
Licitación do servizo privado de actuacións musicais para as festas patronais 2016

ANUNCIO DE LICITACIÓN 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. – Descripción do obxecto.–“Contratación do servizo privado de actuacións musicais para as festas patronais 2016 coas seguintes orquestras:  Día 15 de agosto: orquestra Panorama.  Día 16 de agosto: orquestra Alarma Band.  Día 18 de agosto: orquestra Los Satélites.  Día 25 de agosto: orquestra Marbella.3.–Tramitación, procedemento e forma de adxudicación. a) Tramitación: ordinaria. b) Forma: procedemento aberto.4.–Presuposto base de licitación: 57.475 € (IVE incluído). 6.–Garantías. Provisional: non se esixe. Definitiva: non se esixe.7.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: Praza de Galicia n.º 1. c) Localidade e código postal: Betanzos, 15300 d) Teléfono 981-776525. e) Data límite de obtención de documentos e información: ata as 12.00 do último día de presentación de proposicións.8.–Presentación das ofertas. a) Data límite de presentación: 15 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA. b) Documentación a presentar: a que consta no prego de condicións administrativas e técnicas. c) Lugar de presentación: Praza de Galicia n.º 1 (edificio Liceo), Betanzos, 15300.9.–Apertura das ofertas. a) Entidade: Concello de Betanzos (Negociado de Contratación). b) Dirección: Praza da Galica n.º 1 (edificio Liceo), 15300 Betanzos. d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado. e) Hora: 13 horas. Betanzos, 5 de xullo de 2016. O ALCALDE Asdo.: José Ramón García Vázquez
08/07/2016 | Administración LocalMunicipal
A Coruña
Secretaría Xeral
Información pública

A Xunta de Goberno Local en sesión ordinaria realizada o día 1 de xullo de 2016, adoptou o seguinte acordo: “Primeiro.- Delegar na Dirección de Apoio á Área de Rexeneración Urbana e Vivenda a potestade sancionadora nas seguintes materias: a) A relativa ao control do exercicio de actividades económicas, profesionais, industriais ou comerciais ou dos establecementos afectos as mesmas regulada nos artigos 28 e 57 da Lei 9/2013, de 19 de decembro, do emprendemento e da competitividade económica de Galicia, agás as que correspondan por faltas calificadas como moi graves. b) A relativa á prevención, vixilancia e reducción da contaminación acústica, regulada na Lei 37/2003, de 17 de novembro, do Ruido, e no Capítulo IV do Título IV do documento refundido da Ordenanza contra a contaminación acústica da Coruña, agás as que correspondan a infraccións calificadas como moi graves Segundo.- Delegar na Dirección da Área de Economía, Facenda e Administración: a) A sinatura do requerimento previsto no artigo 151.2 do TRLCSP ao licitador que presenta a mellor oferta, a proposta da mesa de contratación, para a presentación da documentación detallada nese precepto. b) A delegación conferida por acordo da Xunta de Goberno Local de 9 de outubro ao Director de Economía, Facenda e Administración, para a resolución de expedientes de devolución de ingresos indebidos, extenderase a todos aqueles aos que lles sexa de aplicación a normativa da Lei Xeral Tributaria e normas de desenvolvemento da mesma ou, supletoriamente, o Real Decreto 191/2016, de 6 de maio, polo que se regula a devolución de ingresos indebidos non tributarios nin aduaneros da Facenda Pública estatal. Terceiro.- Quedan revocadas as delegacións conferidas en acordos anteriores que se opoñan ás conferidas nos números anteriores”. A Coruña, 1 de xullo de 2016 O ALCADE, PD. D. Damian Alberto Aspden Ciccarelli
04/07/2016 | Administración LocalMunicipal
Ribeira
Corrección de erros da Ordenanza reguladora do acceso electrónico aos servizos municipais

Ref/Secretaría Xeral/Pedro Leandro Saceda Kasper ANUNCIO CORRECCIÓN ERROS ORDENANZA REGULADORA DO ACCESO ELECTRÓNICO AOS SERVIZOS MUNICIPAIS Advertido erro no artigo 3 da Ordenanza reguladora do acceso electrónico aos servizos municipais do Concello de Ribeira, publicada no BOP n.º 90, do 14 de maio de 2014 no senso de que Onde di: “na dirección electrónica http://sede.riveira.es......”Debe dicir: “na dirección electrónica https://ventanilla.riveira.es......”Considerando que de acordo co disposto no artigo 150.3 da Lei 30/92, do 26 de novembro, do réxime xurídico das Administracións Públicas e Procedemento Administrativo Común, modificada pola Lei 4/99, do 13 de xaneiro, “Las Administraciones públicas podrán, asimismo, rectificar en cualquier momento, de oficio o a instancia de los interesados, los errores materiales, de hecho o aritméticos existentes en sus actos”. Procédese a publicala subsanación do erro detectado nos termos indicados. O que faise público para xeral coñecemento. Riveira, 29 de xuño de 2016. O alcalde-presidente Asdo.: Manuel Ruiz Rivas
04/07/2016 | Administración LocalMunicipal
Betanzos
Aprobación de padróns

ANUNCIO Por decreto da Alcaldía de data 28 de xuño de 2016, foron aprobados os padróns de taxas que se relacionan a continuación: – Taxa polo servizos de entrada de vehículos ano 2016. – Taxa por entrada de vehículos ano 2016. De conformidade coa lexislación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 29 de xuño de 2016. O alcalde Asdo.: Ramón García Vázquez
04/07/2016 | Administración LocalMunicipal
Santiago de Compostela
Tesourería. Sección de Xestión
Padrón fiscal

ANUNCIO EXPEDIENTE: PADRÓN IBI ANO 2016 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de Xestión Tributaria. Configurados pola Tesourería os padróns do imposto sobre bens inmobles de natureza rústica, urbana e de características especiais do período impositivo 2016, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na rúa Presidente Salvador Allende n.º 4-baixo, durante un prazo de 15 días, a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións que conteñen os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes, que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de xullo e o 5 de setembro de 2016. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiranse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 27 de xuño de 2016. A CONCELLEIRA DELEGADA DE FACENDA Asdo.: María Rozas Pérez
04/07/2016 | Administración LocalMunicipal
Betanzos
Licitación do proxecto de obra “Mellora das vías públicas da Avda. do Carregal e rúa Galera”

ANUNCIO DE LICITACIÓN 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. – Descripción do obxecto: “Mellora das vías públicas da Avda. do Carregal e rúa Galera”. 3.–Tramitación, procedimiento e forma de adxudicación. a) Tramitación: urxente. b) Forma: procedemento aberto cun único critero de valoración (factor prezo). 4.–Presuposto base de licitación: 63.368,31 € (IVE incluído). 6.–Garantías. Provisional: non se esixe. Definitiva: 5% do prezo de adxudicación (sen IVE). 7.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: Praza de Galicia n.º 1. c) Localidade e código postal: Betanzos, 15300. d) Teléfono 981-776525. e) Data límite de obtención de documentos e información: ata as 12.00 do último día de presentación de proposicións.8.–Presentación das ofertas. a) Data límite de presentación: 13 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA. b) Documentación a presentar: a que consta no prego de condicións administrativas e técnicas. c) Lugar de presentación: Praza de Galicia n.º 1 (edificio Liceo), Betanzos, 15300.9.–Apertura das ofertas. a) Entidade: Concello de Betanzos (Negociado de Contratación). b) Dirección: Praza da Galica n.º 1 (edificio Liceo), 15300 Betanzos. d) Data: publicación da data da apertura do sobre C “oferta económica” no PERFIL DO CONTRATANTE. Betanzos, 28 de xuño de 2016. O ALCALDE Asdo.: José Ramón García Vázquez
04/07/2016 | Administración LocalMunicipal
Sada
Alcaldía
Nomeamento de alcaldesa e de alcalde accidentais

Esta Alcaldía, mediante o Decreto 983/2016, do 22 de xuño, ditou resolución pola que, con motivo da ausencia do alcalde do municipio, delega as funcións da Alcaldía na primeira tenente de alcalde, D.ª Raquel Bolaño Fariñas, durante os días 23 ao 26 de xuño, ambos os dous incluídos, e no terceiro tenente de alcalde, D. Francisco José Montouto Pérez, o día 27 de xuño de 2016, nos termos previstos no art.47 do Regulamento aprobado por Real decreto 2568/1986, do 28 de novembro. O que se publica segundo o disposto no art.44.2 do dito texto legal. Sada, 28 de xuño de 2016. O alcalde Asdo.: Óscar Benito Portela Fernández
04/07/2016 | Administración LocalMunicipal
A Laracha
Modificación orzamento 2016

Unha vez que foi aprobada inicialmente polo pleno do Concello, en sesión Ordinaria de data 27 de Maio de 2016, a modificación da “ Base de Execución número 20ª “das aprobadas xunto co Orzamento Xeral para o ano 2016, en relación coas subvencións nominativas consignadas no Estado de Gastos do mesmo, publicouse no Boletín Oficial da Provincia número 107 do 7 de xuño de 2016 o anuncio da súa exposición pública durante o prazo de quince (15) días, que transcorreron desde o día 8 de xuño de 2016 ata o 25 xuño de 2016, ámbolos dous inclusive, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non rexistrándose ningunha reclamación durante o citado prazo, polo que o acordo da aprobación inicial considérase definitivamente aprobado. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a “Modificación da base de Execución número 20 co seguinte resumo: Se inclúe as seguintes subvencións nominativas non previstas inicialmente: • Subvención nominativa á Comisión de Festas de Lendo para o financiamento dos gastos derivados da organización dos festexos populares: 950,00 euros O que se fai público ós efectos previstos na citada lexislación. En A Laracha a 27.06.2016 O Alcalde Asdo: José Manuel López Varela
04/07/2016 | Administración LocalMunicipal
Irixoa
Convocatoria de xuíz de paz substituto

ELECCIÓN DE XUÍZ DE PAZ SUBSTITUTO DE IRIXOA De conformidade co establecido nos arts.99 e ss. da Lei Orgánica 6/1985 do Poder Xudicial convócase publicamente elección para o cargo de xuíz de paz substituto deste municipio. Requisitos dos aspirantes: a) Ser español. b) Ser maior de idade. c) Non estar impedido física ou psiquicamente para o desempeño do cargo. d) Non estar condenado ou procesado por delicto doloso. e) estar no pleno exercicio dos dereitos civís e non permanecer en causa de incompatibilidade, incapacidade ou prohibición para o cargo. f) Residencia no municipio, caso de resultar nomeado e substituír ao titular. Retribución: únicamente terase dereito a percibir a compensación establecida pola Consellería de Presidencia, cando efectivamente se realice unha substitución prolongada. Presentación de candidaturas: Os interesados no citado cargo deberán presentar solicitude no rexistro municipal, no prazo de 15 días hábiles, contado a partir do seguinte da publicación do presente edicto no BOP. A solicitude deberá ser complementada coa documentación seguinte: – Certificado de nacemento ou fotocopia compulsada do DNI. – Certificado do Rexistro Central de Penados, así como declaración complementaria de non estar inculpado ou procesado por delicto doloso, conforme á Lei 68/1980. – Xustificación dos méritos alegados. – Declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. – Acreditación documental da profesión actual da/o solicitante. Duración do nomeamento: 4 anos. O que se publica para xeral coñecemento, quedando o expediente en exposición pública na secretaría municipal durante o prazo de convocatoria. Irixoa, 29 de xuño de 2016. O 1.º tenente de alcalde José Ángel Roca Díaz
04/07/2016 | Administración LocalMunicipal
A Laracha
Anuncio aprobación definitiva transferencia de crédito

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Laracha adoptado o día 27 de Maio de 2016, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal, que se fai público resumido por capítulos: En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a “Modificación de créditos número 2 do ano 2016 na modalidade de Transferencia de Crédito, sobre o orzamento do Concello da Coruña correspondente ó exercicio 2016, co seguinte resumo por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. En A Laracha a 27.06.2016 O ALCALDE Asdo: José Manuel López Varela
04/07/2016 | Administración LocalMunicipal
Teo
Anuncio de licitación O-5/16

En data 20 de xuño e 2016 a xuntade goberno Local acordou aprobar o expediente de contratación, así como os pregos de cláusulas administrativas particulares para a contratación, mediante procedemento aberto, cun único cirterio de valoración (factor prezo), da obra de “Pavimentación, abastecemento, saneamento e alumeado público en Vilela e A Igrexa, Rarís”, incluída no POS 2016, de acordo co seguinte cadro de características: Entidade adxudicadora: Concello de Teo. Obxecto do contrato: pavimentación, abastecemento, saneamento e alumeado público en Vilela e A Igrexa, Rarís. Expediente: o-5/16. Procedemento de adxudicación: procedemento aberto, cun único crtiterio de valoración (factor prezo). Orzamento: 332.159,44 € (274.511,94 € de valor estimado do contrato e 57.647,50 € de IVE). Clasificación: non se esixe. Clasificación aos efectos de acreditación da solvencia: grupo G, subgrupo 3, categoría a e Grupo E, subgrupo 1, categoría a Garantía provisional: non se esixe. Garantía definitiva: 5% do importe de adxudicación do contrato (IVE excluído). Prazo de execución: 3 meses. Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o perfil de contratante (www.concellodeteo.com) Proposicións: poderanse presentar no Rexistro Xeral do Concello, en horario de oficina, durante o prazo de 26 días naturais, contados desde o seguinte ao do anuncio da licitación que se publique no Boletín da Provincia. Maís información na Secretaría Xeral do Concello de Teo, Travesía da Ramallosa 38 15883 Teo. Teléfono 981 815 700, Fax 981 809 401. Teo, 28 de xuño de 2016. O alcalde Rafael C. Sisto Edreira
04/07/2016 | Administración LocalMunicipal
Val do Dubra
Anuncio de licitación de subministración de iluminación na senda peonil do Campo da Ctra. ao Rieiro Rial-Val do Dubra

ANUNCIO DE LICITACIÓN SUBMINISTRO DE ILUMINACIÓN DE SENDA PEONIL QUE VAI DENDE O CAMPO DA CARRETERA AO RIEIRO RIAL NO CONCELLO DE VAL DO DUBRA 1.–Entidade adxudicadora. Datos xerais e datos para a obtención de información: a) Organismo: CONCELLO DE VAL DO DUBRA. b) Dependencia que tramita o expediente: Secretaría Municipal do Concello de Val do Dubra / Servizos Administrativos. c) Obtención de documentación: 1.–Dependencia: planta baixa, Casa do Concello de Val do Dubra.2.–Enderezo: r/ Arcai n.º 41 - Bembibre - 15873 Val do Dubra (A Coruña). 3.–Teléfono 981889000.4.–Fax 981899100.5.–Enderezo de internet do perfil do contratante: www.valdodubra. gal 6.–Data límite de obtención de documentación e información: o mesmo prazo que para a presentación de ofertas.2.–Obxecto do contrato. a) Descrición do obxecto: Iluminación da senda peonil do Campo da Carretera ao Rieiro Rial. b) Lugar de execución: municipio de Val do Dubra.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Criterios de adxudicación: poxa.4.–Orzamento base de licitación. Importe total en €: 32.321,13 €, e IVE por importe de 6.787,44 €, cun total de 39.108,57 €. 5.–Valor estimado.32.321,13 €. 6.–Garantías. Provisional: non se esixe. Definitiva: cinco por cento do importe de adxudicación, IVE excluído.7.–Presentación de ofertas. As ofertas presentaranse no horario do Rexistro Xeral do Concello de Val do Dubra no prazo de quince días naturais, contados a partires do día seguinte ó da publicación do anuncio de licitación no Boletín Oficial da Provincia da Coruña (artigo 144 do TRLCSP en relación co artigo 112.2 b)). As proposicións poderán presentarse por correo, por telefax ou por medios electrónicos, informáticos ou telemáticos en calquera dos lugares establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. En Val do Dubra, a 27 de xuño de 2016. O ALCALDE Asdo.: Anotino Negreira Noya
04/07/2016 | Administración LocalMunicipal
Valdoviño
Aprobación definitiva de expediente de modificación de créditos n.º 9/2016

ANUNCIO DE APROBACIÓN DEFINITIVA Aprobado polo Pleno desta Corporación, en sesión ordinaria celebrada o 20 de maio de 2016, o expediente de modificación de crédito mediante crédito extraordinario financiado con baixas de crédito noutras aplicacións orzamentarias, n.º 9/2016, dentro do orzamento municipal prorrogado para o dito exercicio, por un importe de 128.098,87 €.¡, e transcurrido o prazo de exposición pública pública sen que se presentasen reclamacións, considérase definitivamente aprobado o expediente, e dacordo co disposto nos artigos 179.4 e 169.3 do TRLRFL, faise público o resumo por capítulos do estado de gastos do referido orzamento, que queda como sigue: O que se fai público para xeral coñecemento e efectos. Valdoviño, 20 de xuño de 2016. O alcalde Asdo.: Alberto González Fernández
04/07/2016 | Administración LocalMunicipal
Pontedeume
Exposición pública padrón de entrada de vehículos a través de beirarrúas e reservas de vía pública para carga e descarga de mercadurías de calquera clase, exercizo 2016

Por resolución da Alcaldía nº 397/2016 do 16.06.2016 aprobouse o seguinte: Visto o padrón da taxa por entrada de vehículos a través de beirarrúas e as reservas de vía pública para aparcamento, carga e descarga de mercadurias de calquera clase, exercicio 2016, proponse a adopción do acordo seguinte: PRIMEIRO.- Aprobar o padrón da taxa por entrada de vehículos a través de beirarrúas e as reservas de vía pública para aparcamento, carga e descarga de mercadurias de calquera clase, correspondente ao exercicio 2016 e as liquidacións resultantes deste, cos seguintes datos: SEGUNDO.- Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria (segundo redacción dada pola Lei 25/95, do 20 de xullo). TERCEIRO.- Contra as liquidacións incorporadas ao padrón os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real Decreto Lexislativo 2/2004 polo que se aproba o Texto Refundido da lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Pontedeume, a 17 de xuño de 2016. O Alcalde. Asdo. Bernardo Fernández Piñeiro.
04/07/2016 | Administración LocalMunicipal
Noia
Administración Financeira. Intervención
Anuncio de aprobación inicial do expediente de concesión de crédito extraordinario número 2/2016 sobre o orzamento municipal de 2016 (2015-prorrogado)

ANUNCIO Aprobación inicial do expediente de concesión de crédito extraordinario número 2/2016 sobre o orzamento municipal de 2016 (2015-prorrogado) Aprobado inicialmente polo Pleno da Corporación, en sesión ordinaria celebrada o 28 de xuño de 2016, o expediente de concesión de crédito extraordinario número 2/2016, por importe de 46.431,04 €, en cumprimento do disposto nos artigos 169.1 do texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 29 de xuño de 2016. O alcalde José Santiago Freire Abeijón
04/07/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.44460

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Por medio do presente anuncio sométese a información pública, en virtude do establecido no artigo 163 do Regulamento do dominio público hidráulico, a extinción do expediente de concesión de augas de dous pozos de barrena, outorgado a UTE Acceso Puerto Coruña, co CIF U-70.251.806, no expediente DH. A15.44460 (resolución de 13/06/2014) para execución das unidades de obra e rega de camiños das obras de acceso ó porto exterior da Coruña- As características inscritas da concesión son: Orixe das augas: dous pozos de barrena nas parcelas 80 e 110 do polígono 93. Situación xeográfica dos pozos: – Lugar: Suevos – Parroquia: Suevos (San Martiño) – Concello e provincia da toma: Arteixo (A Coruña) – Coordenadas UTM aproximadas dos puntos de toma: X= 541.819 Y= 4.799.237 (ETRS89) Réxime do aproveitamento: – Volume máximo anual: 9.600 m 3 – Caudal medio equivalente: 0,5787 l/s Augas de Galicia inicia o presente expediente a petición do titular da CONCESIÓN, por finalizarse as obras coas que estaba relacionada a captación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, durante o que poderá comparecer por escrito ante o organismo de cunca calquera persoa que poida resultar afectada pola extinción do dereito e manifesten neste escrito canto considere conveniente. A Coruña, 21 de xuño de 2016. O xefe do Servizo Territorial Néstor Rodríguez Arias
04/07/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 29 de xuño de 2016, da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados por unha instalación eléctrica en Santa Comba (expediente IN407A 2015/171-1)

Acordo do 29 de xuño de 2016, da Xefatura Territorial da Coruña, polo que se anuncia o levantamento das actas previas á ocupación de bens e dereitos afectados pola instalación eléctrica denominada Retranqueo LMT TA2-809 (liña Outes-Santa Baia), no concello de Santa Comba (expediente IN407A 2015/171-1). Por resolución desta Xefatura Territorial, do 11 de maio de 2016, a favor da entidade beneficiaria Unión Fenosa Distribución, S. A., con enderezo en Avda. de Arteixo, 171 - 15007 da Coruña, otorgouse a declaración de utilidade pública que leva implícita a urxente ocupación dos bens e dereitos afectados polas instalacións da instalación eléctrica denominada Retranqueo LMT TA2-809 (liña Outes-Santa Baia), no concello de Santa Comba (expediente IN407A 2015/171-1). Esta Xefatura Territorial acorda sinalar o día 1 de setembro de 2016 (xoves) para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello da Santa Comba, deducida da que se someteu a información pública no DOG, no BOP e no xornal La Voz de Galicia de datas 07/08/2015, 27/07/2015 e 16/10/2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial do Estado. A Coruña, 29 de xuño de 2016. Isidoro Martínez Arca Xefe Territorial da Coruña
04/07/2016 | Administración LocalMunicipal
Betanzos
Aprobación inicial de suplemento de crédito

EDICTO APROBACIÓN INICIAL DO SUPLEMENTO DE CRÉDITO, MODIFICACIÓN DE CRÉDITO NÚM.11/2016 O Pleno do Concello de Betanzos, en sesión ordinaria celebrada o día 28 de xuño de 2016, aprobou inicialmente o suplemento de crédito, modificación de crédito núm.11/2016, por importe de 433.944,59 €. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público aos efectos previstos na dita lexislación. Betanzos, 29 de xuño de 2016. O alcalde Jose Ramón García Vázquez
04/07/2016 | Administración LocalMunicipal
Cambre
Avocación de competencias

Esta Alcaldía, con data do día 28 de xuño de 2016, ditou a Resolución número 1018/2016 que se transcribe a continuación: “Dona Gloria Rocio Hibich Garcia de Arboleya, cuarta tenente de alcalde, declara que, por vacacións, non poderá exercer as súas funcións como concelleira delegada de área, dende o día 1 ao 15 de xullo de 2016, ambos os dous incluídos, segundo o seu escrito rexistrado de entrada do día de 27 de xuño do ano que andamos, co número 0/5544. Por Resolución de Alcaldía número 446/2016, de data 18 de marzo, de delegación de atribucións da Alcaldía nos membros da Xunta de Goberno Local, conferín a delegación xenérica da área de Servizos e Xuventude a prol de dona Gloria Rocio Hibich Garcia de Arboleya. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Gloria Rocio Hibich Garcia de Arboleya dende o día 1 ao 15 de xullo de 2016 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de marzo de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 28 de xuño de 2016. O alcalde Óscar A. García Patiño